**Paula Cons Varela**, nada na Coruña en 1976, é unha xornalista, guionista, documentalista, directora de cine e produtora galega. É produtora executiva e directora de contidos de Agallas Films.

Traxectoria
-----------

Naceu na Coruña pero os seus antecedentes familiares por parte de Cons e Varela vincúlana a Pontevedra. Licenciouse en Xornalismo na Facultade de Xornalismo da Universidade de Santiago de Compostela (1994-1998).

Iniciou a súa carreira no xornalismo deportivo e informativo en Radio Nacional de España e despois pasou a televisión con *Desde Galicia para o mundo* de La 2 e a Canal Internacional de TVE onde permaneceu oito anos. De 1998 a 2004 traballou como redactora de exteriores e guionista en Pórtico de Comunicaciones. O seu seguinte paso foi trasladarse a Madrid. Alí con Catro TV realizou reportaxes de contido social, con *Equipo 1*, *Caiga Quien Caiga* na sección "Proteste xa" e en Antena 3 coordinando a redacción do programa *El método Gonzo* (2008).

En 2004 foi o seu ano de entrada na ficción tras gañar o Concurso Interacción de Guión Camiño do Xacobeo con *Ideas peregrinas*, un proxecto que se converteu nunha miniserie para a produtora CTV. Despois, desde Continental Producións, desenvolveu un telefilme, *Eduardo Barreiros, o Henry Ford español*. En 2009 foi cofundadora de Agallas Films, unha produtora galega que se reclama coa vontade de traspasar fronteiras, pegados á realidade, coas mulleres en primeiro plano e dando oportunidade a novos realizadores.

Doutra banda, de setembro de 2008 a xuño de 2012, traballou como directora de contidos en *Continental Produciones* realizando entre outros traballos a produción executiva do telefilme *Eduardo Barreiros, o Henry Ford galego* (2011) premio platino no Worldfest de Houston, premio Mestre Mateo á mellor película de televisión, seleccionada sección oficial festival Internacional Zoom de Igualada.

O seguinte proxecto foi a película *Lobos sucios* (2015) da que Paula Cons foi coguionista, directora de contidos, e produtora executiva. A historia xorde da investigación sobre a batalla do volframio que libraron os Aliados contra España durante a Segunda guerra mundial. Posteriormente dirixiu e foi produtora executiva do documental sobre o mesmo tema *La batalla desconocida* (2017) premiado como Mellor Documental en Festival de Cine e televisión do Reino de León, Premio Mestre Mateo da Academia Galega do Audiovisual ao Mellor Documental, Premio CREA á mellor dirección de Documental, SEMINCI sección DocEspaña, Festival de Cine Español de Nantes, Festival de Cine Político de Buenos Aires, Festival Internacional de Cerdanya, Rural Filme Fest.

En 2013-2014 traballou como responsable de mercadotecnia e comunicación en Atlántica Media AIE e de xuño de 2015 a 2016 foi directora de programa de televisión *Cuestións persoais*, con Agalla Films TVG.

En 2018 dirixiu con Agalla Films o docudrama "O Caso Diana Quer. 500 días" sobre as investigacións policiais que levaron á resolución do caso Diana Quer.

En xaneiro de 2018 foi seleccionada en V Laboratorio de Creación de Series da SGAE. O Laboratorio desenvolveuse coa supervisión do guionista Javier Olivares quen presidiu o xurado que seleccionou a Paula co seu proxecto de serie *Oro negro*, un western galego, produción de Agalla Films (Paula Cons / CIMA) que en novembro de 2019 anunciouse fora seleccionado para viaxar á International Drama Summit de Content London en busca de socios internacionais. *Oro negro* conta -explica Paula- como durante a Segunda guerra mundial os nazis desembarcaron en Galicia para extraer volframio.

### *A illa das mentiras*

*Artigo principal**:* A illa das mentiras.
En 2019 realizou a rodaxe da súa primeira longametraxe como directora *A illa das mentiras* película da que ademais é guionista. Por mor da pandemia por coronavirus a película estreouse na plataforma Filmin en xullo de 2020 e foi a máis vista na plataforma durante a fin de semana da estrea.

Ademais das actrices protagonistas, Nerea Barros, Vitoria Teijeiro e Ana Oca, gran parte do equipo técnico da película é feminino. "*É importante que as mulleres apostemos por nós mesmas* -asegura Paula-. *E conseguímolo recorrendo ás mellores de cada especialidade. Porque hai mulleres moi potentes no cine español*". "Podía facer un drama pero me pareceu moi interesante crear 'un Thiller de señoras con pano', co que homenaxear ás nosas avoas de mozas. *Porque foron moito máis superheroínas que calquera de Marvel ou DC. Tiñan un poder e unha forza que xa quixésemos nós*".

"Esas mulleres eran mariñeiras de primeira división e capaces de facer os mesmos traballos que facían os homes -sinala Cons-. Aínda que a mellor proba de que o machismo dominaba esa sociedade é que a noite do naufraxio non había homes na illa porque celebraban o ano novo na costa mentres as mulleres coidaban dos nenos e os anciáns".

Para Cons a película ten como referencia *Los santos inocentes* de Mario Camus.

Filmografía
-----------

### Dirección

* *13 badaladas* (2009) docuserie tv directora
* *La batalla desconocida* (2017) documental. dirección, guión e produción executiva
* *O caso Diana Quer, 500 días* (2018) documental, dirección
* *A illa das mentiras* (2020) longametraxe, directora e guionista

### Guión

* *Lobos sucios* (2015) longametraxe co-guionista e produtora executiva
* *La batalla desconocida* (2017) documental. dirección, guión e produción executiva
* *A illa das mentiras* (2020) longametraxe, directora e guionista

### Produción

* *O que choveu* (TV Movie) (2011) (produtora asociada: Continental Producións
* *Eduardo Barreiros, o Henry Ford galego* (2011) TV movie produtora executiva
* *Lobos sucios* (2015) longametraxe co-guionista e produtora executiva
* *La batalla desconocida* (2017) documental. dirección, guión e produción executiva

Notas
-----

1. ↑  "Paula Cons: "Xa vale de calar a nosa historia"". *Diario de Pontevedra* (en castelán). 2020-07-27. Consultado o 2020-08-02.
2. ↑  "«Un periodista social tiene que tener capacidad para indignarse»". *La Voz de Galicia* (en castelán). 3 de xullo de 2006. Consultado o 27 de xullo de 2020.
3. 1 2 3 4  "Paula Cons: "Di el paso a la ficción tras ganar un concurso internacional de guion"" (en castelán). Consultado o 27 de xullo de 2020.
4. 1 2 3  "Agallas Films". *agallasfilms.es*. Consultado o 2020-08-02.
5. ↑  "Paula Cons termina el rodaje de "El Santa Isabel", el "Titanic" gallego" (en castelán). 13 de abril de 2019. Consultado o 28 de xullo de 2020.
6. ↑  "La batalla desconocida" (en castelán). Arquivado dende o orixinal o 28 de xullo de 2020. Consultado o 27 de julio de 2020.
7. ↑  ""La isla de los secretos" título definitivo de la película sobre el naufragio en Sálvora" (en castelán). 7 de agosto de 2019. Consultado o 27 de julio de 2020.
8. ↑  "La batalla desconocida" (en castelán). Arquivado dende o orixinal o 28 de xullo de 2020. Consultado o 28 de julio de 2020.
9. ↑  "‘Oro negro’, producción de Paula Cons, viaja a Content London – CIMA – Asociación de mujeres cineastas y de medios audiovisuales" (en castelán). Consultado o 27 de julio de 2020.
10. ↑  "Paula Cons: "Para a poboación en xeral, a venda de volframio aos nazis na posguerra só valeu para prolongar a fame"". *Praza Pública*. 2018-02-19. Consultado o 2020-08-02.
11. ↑  "La isla de las mentiras' triunfa en su primer fin de semana en Filmin". Arquivado dende o orixinal o 02 de agosto de 2020. Consultado o 2020-07-29.
12. 1 2  Jiménez, Jesús (23 de julio de 2020). "Cine | 'La isla de las mentiras', un thriller que reivindica a las heroínas del 'Titanic de Sálvora'" (en castelán). Consultado o 27 de julio de 2020.
13. ↑  Jiménez (@vinetabocadillo), Jesús (2020-07-23). "'La isla de las mentiras', un thriller que reivindica a las heroínas del 'Titanic de Sálvora'". *RTVE.es* (en castelán). Consultado o 2020-08-02.
14. ↑  "Paula Cons: "Filmin es el mejor hogar para mi película, pero yo no me rindo"" (en castelán). 24 de julio de 2020. Consultado o 27 de julio de 2020.
15. ↑  "| 13 badaladas / 13 badaladas | AVG | AudioVisual Galego". Consultado o 28 de julio de 2020.

| * v
* c
* e
Mestre Mateo ó mellor director |
| --- |
| 
* Jorge Coira (2002)
* Carlos Amil (2003)
* Jorge Coira (2004)
* Jorge Coira e Carlos Sedes (2005)
* Carlos Iglesias e Miguelanxo Prado (*ex aequo*) (2006)
* Jorge Algora (2007)
* Alfonso Zarauza (2008)
* Daniel Monzón (2009)
* Jorge Coira (2010)
* Sandra Sánchez (2011)
* Fernando Cortizo (2012)
* Alejandro Marzoa (2013)
* Alfonso Zarauza (2014)
* Daniel de la Torre (2015)
* Óliver Laxe (2016)
* Andrés Goteira (2017)
* Daniel de la Torre (2018)
* Óliver Laxe (2019)
* Paula Cons (2020)
* Jorge Coira (2021)

 |

|  |  |
| --- | --- |
| Control de autoridades | 
* Wd: Q97733592
* IMDb: nm3407885
* TMDb: 1533722

 |